CELEX: 62014TN0826
Language: da
Date: 2014-12-23 00:00:00
Title: Sag T-826/14: Sag anlagt den 23. december 2014 — Spanien mod Kommissionen

23.2.2015   
            
            
               DA
            
            
               Den Europæiske Unions Tidende
            
            
               C 65/47
            
         Sag anlagt den 23. december 2014 — Spanien mod Kommissionen
   (Sag T-826/14)
   (2015/C 065/63)
   Processprog: spansk
   
      Parter
   
   
      Sagsøger: Kongeriget Spanien (ved Abogado del Estado M. Sampol Pucurull)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Subsidiært annulleres den anfægtede afgørelses artikel 4.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det foreliggende søgsmål omhandler Kommissionens afgørelse af 15. oktober 2014 (SA 35550 (2013/C) (ex 2013(NN)) vedrørende ordning om skattemæssig afskrivning af finansiel goodwill i forbindelse med erhvervelse af kapitalandele i udenlandske virksomheder.
   Sagsøgeren har til støtte for søgsmålet anført fire anbringender.
   
               1.
            
            
               Første anbringende om, at der foreligger en tilsidesættelse af artikel 108, stk. 2, TEUF, sammenholdt med artikel 13 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (EFT L 83, s. 1) og af artikel 296 TEUF, idet den anfægtede afgørelse er en akt, der formelt savner en begrundelse, og som ikke indeholder en bedømmelse af foranstaltningen i lyset af Rettens domme af 7. november 2014 (sag T-219/10 og sag T-399/11).
            
         
               2.
            
            
               Andet anbringende om, at der foreligger en tilsidesættelse af artikel 107, stk. 1, TEUF, idet den omhandlede ordning udgør en foranstaltning af generel karakter, som ikke er selektiv.
            
         
               3.
            
            
               Tredje anbringende om, at der ikke er tale om ny støtte, hvoraf følger, at der foreligger en tilsidesættelse af artikel 13 i forordning nr. 659/1999.
            
         
               4.
            
            
               Fjerde anbringende om, at der foreligger en tilsidesættelse af retssikkerhedsprincippet og princippet om beskyttelse af den berettigede forventning, sammenholdt med artikel 14 i forordning nr. 659/1999, og hvad angår det, som Kommissionen selv har anført i to tidligere afgørelser.